Pas lagi dak katek gawe, maen-maen internet tejingok ado perkumpulan blog-blog punyonyo wong Palembang di wongkito.net, kepikir jugo cemano kalo mekot gabung, dalem hati sih paleng idak pacak dapet kenalan baru. Akhirnyo setelah jingok sano sini isi ituh web, meloklah gabung walo dak tau gek tuh bakal cak mano, cuma dasar gawe kanji be nak melok sekalian cari komunitas baru kagek pas balek lagi ke Palembang.
Dan kemaren nerimo email diterimo gabung di milist-nyo wongkito.net itu tapi sebelumnya harus ngelakuke ritual ‘Pecah Telok’ dengan aturan maennyo yang ternyato agak dikit saro. Jiiaaahhh, ternyato saro jugo nak gabung yeh, ado perploncoannyo, but pede be bikin tulisan tentang segalo data yang ado nih, tulis..tulis..tulis..akhirnya sent. Dak lamo sudah tuh tejingok email baru dari tuh milist, ai dapet balesan, horeeee, pas tejingok, wow ini bentuknya digest, dan dasar lolo tadi dak pernah melok group google bingung anak mudo cak mano balesnyo coz pas di reply itu judulnyo berubah, akhirnyo nyubo ke groups dari web inilah. Cacam lah banyak caknyo yang bales tuh, tapi..tapi..ngapo web group email google aku nih jadi bebahaso Thai ini, nah gawat dak tau cemano nak balesnyo, apolagi buto nian dengen google group, maklum selamo ini yang diikuti selalu dari yahoo. Aiih lah panjang caci maki kayaknyo biso kejingokan dari angko yang masuk, tapi semakin dijingok ngapo semakin bingung ini caro ngubah bahasanya. Nah, nah kau lokak di tendang uwong dari sini, setelah tigo jam-an kutak-katek laptop sampe sempet nge-hang sekali akhirnyo biso jugo terubah bahaso tuh dak jadi bahaso kubu lagi. Alhamdulillah….
Balek ke group lagi, pas tejingok di sano…waaakkkss!!!!
Disuruh ngulang???? Aeeee, nangis dalu lajunyo, cuman gara-gara belum dibales padahal isi tuh thread lah lebih dari quota yang diminta, lebih dari 75 reply bahkan lah nyampe 100 kalo dak salah dari para wongkito tu. Siap-siaplah melakukan pembelaan diri, but ngapo pembelaan diri yg dikirim nih dak muncul, ternyato aku belum spenuhnyo di approve samo bu humasnyo wongkito.net ini. So, si pembelaan diri baru muncul pagi-pagi, dan pembelaan diriku sepagi buto itu gagal .
Yosudlah, pasrah, akhirnyo ulang Pecah Telok lagi sorenyo dengen copas email lamo ditambah sedikit kato-kato walo caknyo balesannyo lembet idak cak semalem yang rame bejibun pada bekelakar tapi akhirnya quota terpenuhi dan aku BERHASIL!!!! Dapet tulisan ini dari tim limo, eh sebenernyo dari humas sih yg gunoke hak veto-nyo . Yakwa, biso jugo akhirnyo pecah telok ini . Dan gabung dengen komunitas baru, mogo-mogo biso dapet manfaat gabung disini, yang jelas sih pengennyo dapet info-info baru ato apolah yang pacak beguna dengen digunoke.
At least, mangcek bicek sanak dolor se-Palembang anget yang ado di wongkito.net salam kenal yoh…
catatan tengah dalu abes pecah telok 20.07.2011
min_Latn min_Latn zsm_Latn ind_Latn min_Latn min_Latn zsm_Latn